**СЪОБЩЕНИЕ ЗА МЕДИИТЕ**

**22.03.2023 г.- СВЕТОВЕН ДЕН НА ВОДАТА**

**«УСКОРЯВАНЕ НА ПРОМЯНАТА»**

Световният ден на водата се отбелязва на 22 март всяка година от 1993 г. насам под егидата на ООН и акцентира върху важността на достъпа до питейна вода. Темата на Световния ден на водата през 2023 г. е „Ускоряване на промяната“ – тема, която поставя акцент върху проблема с разрешаване на кризата с водата и достъпа до канализация. Световният ден на водата отчита важността на водата и насочва вниманието към милиарди хора на планетата, които живеят без достъп до качествена питейна вода и канализация. Ние и нашето семейство, училище, работа и общност можем да направим разликата, като променим начина, по който използваме, консумираме и управляваме водата в живота си. В момента сме сериозно изостанали от пътя за постигане на устойчиво развитие - вода и достъп до канализация за всички до 2030 г.  Целта е да постигнем  по-цялостно разбиране за това, как се оценява водата от различните хора в различен контекст, за да можем да опазваме по-добре този ценен за всички ресурс. И тъй като водата засяга всички ни, трябва всеки да предприеме действия.

